Niy ma wiela richtig dobrego, ślonskigo granio. Znom ino pora konsków muzyki z tekstym po ślonsku, kierych niy ma gańby suchać. Uo szlagrach szkoda godać. Niy suchom hip-hopu, chocioż prawie ślonski hiphop mo sie dobrze. Bułek, Dohtor Miód i inksi – fest maras, muzyka ulicy, he, he. No ja, możno cosik uod Hanka Skrzeka by boło, ale za bluesem tyż żech niy ma.
Zrobiymy lista:
Hasiok: „Hanys„, „Panzerfaust„, „Heja hołda” i pora inkszych,
Oberschlesien: „Richter” (czekom, aże nagrajom cosik nowego),
Underground: „Niy poradza„,
Ausdruck: „Dziołszka ze sztrachyclami” (no ja – chopcy som blisko hiphopowego, ślonskigo marasu, ale tyn konsek jeszcze fajny).
Fifidroki majom pora fajnie przeuonaczonych starych piyśni ślonskich.
I tela.
Abo niy znom i niy umia znojść na youtubie wiyncyj, abo naprowda ino tela Ślonzoki poradzili nagrać. Aże niy moga uwierzić.
Sznupia dalij.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn